Lav et referat af nedenstående tekst:

Tekst:
Troels Astrup har lige afleveret sine børn på Blenstrup Skole, men det kan måske snart være slut. For skolen er blandt de skoler, kommunen overvejer at lukke. - Det er både frustrerende og ja, rigtig træls, konstaterer han. - En svær situation Troels Astrup giver dog ikke op så let. For hvis ikke folkeskolen kan blive, så må han og seks andre lave deres egen. - Jamen hvis politikerne ikke kan se dens værdi, så tror vi i hvert fald på, at der er flere forældre - også i en større udstrækning end i bare vores skoledistrikt - der vil kunne se det, og det er derfor, vi tror på, at en friskole vil være et bæredygtigt alternativ i Blenstrup, forklarer Troels Astrup. Ansøgningen om at åbne en friskole skulle sendes til Børne- og Undervisningsministeriet den 15. august. Men borgerne i Blenstrup fik først besked om folkeskolens fremtid i oktober. 24 elever er allerede blevet tilmeldt den - måske - kommende friskole. - Man skal huske på, at politikerne har sat os i en rigtig svær situation. For vi har en uafklaret situation, om folkeskolen består, og vi vil gerne have, den består. Men den er uafklaret, og lige nu har vi bedt forældre lægge de første depositumrater til en friskole, hvor de ikke ved, om pengene reelt er spildt, forklarer Troels Astrup. Nødt til at bruge mere tid Borgmester i Rebild Kommune, Jesper Greth (V), kan godt forstå borgernes frustrationer, men han mener dog, at man skal tage højde for tidsaspektet, når det kommer til sådan en beslutning. - Jeg kan godt forstå, de er frustreret over, at vi bruger lang tid på at drøfte det. Men det er en vigtig diskussion. Den får store konsekvenser. Så derfor er vi nødt til virkelig at få diskuteret tingene i byrådet og vendt hver en sten, og så må vi have tålmodighed i forhold til at træffe en beslutning. Men kunne i ikke have gjort det noget hurtigere, så de kunne nå at få et svar, inden de skulle søge om friskole? - Det bestræbte vi os egentlig også på. Men vi kunne simpelthen ikke opnå en samlet pakke, vi kunne se os i, og derfor var vi nødt til at bruge mere tid på det, erkender han. Se hele indslaget herunder: Små skoler er dyre Blenstrup skole har 53 elever tilknyttet. 10 kilometer væk ligger både Terndrup og Skørping Skole med langt flere elever. Der går kun 53 elever på skolen her, kunne de elever ikke bare tage på den skole der ligger tættere på 10 kilometer herfra, der er lidt større? - Jo, det kunne de sagtens. Hver enkelt forældre må jo vurdere, hvad der er bedst for dem. Jeg ved, hvad der bedst for mine børn. Og det er her, konstaterer Troels Astrup. - Når vi kigger på at lukke skoler, så hænger det jo oftest sammen med, at der ikke er ret mange elever i skolerne. Hvis der ikke er mange elever i skolerne, så er det en relativt dyr skole at drive også, pointerer Jesper Greth. Kommunen kan først give vished om skolens fremtid den 12. oktober. For Troels Astrup måtte det godt ske noget før. - Vi er rigtig glade og tilfredse med det folkeskoletilbud, vi har, men hvis ikke der skal være en folkeskole, så har vi brug for en politisk beslutning, således vi kan komme i gang. For der vil være en skole i Blenstrup, konstaterer han.

Referat:
24 elever er allerede blevet tilmeldt den - måske - kommende friskole.